मुंबई-भुज-राजकोट में 7 की मौत, गुजरात के 7 जिलों से 30 हजार लोगों को निकाला
Cyclone Biparjoy Landfall Tracking LIVE Update; Follow Gujarat Mumbai Kutch, Porbandar, Dwarka, Jamnagar, Junagadh and Morbi Rainfall Latest News, Videos and Photos Updates On Dainik Bhaskar (दैनिक भास्कर) अरब सागर में उठा तूफान बिपरजॉय गुजरात की ओर बढ़ रहा है। ये तूफान 15 जून की दोपहर को कच्छ जिले के जखौ पोर्ट से टकराने वाला है।
अरब सागर में उठा तूफान बिपरजॉय गुजरात की ओर बढ़ रहा है। ये तूफान 15 जून की दोपहर को कच्छ जिले के जखौ पोर्ट से टकराने वाला है। मौसम विभाग के मुताबिक, मंगलवार को तूफान कुछ कमजोर हुआ है, हालांकि यह अब भी खतरनाक ही है।
15 जून को जब यह गुजरात तट से टकराएगा तो 150 किमी/घंटे तक की रफ्तार से हवाएं चलने का अनुमान है। तूफान के चलते गुजरात और मुंबई के तटीय इलाकों में आंधी-बारिश का दौर जारी है, जिसमें 7 लोगों की मौत की खबर है। उधर, मंगलवार शाम को नवी मुंबई में बारिश शुरू हो गई।
उधर, अमित शाह ने आज दिल्ली में राज्यों और केंद्र शासित प्रदेशों के आपदा प्रबंधन विभाग के मंत्रियों के साथ बैठक की। उन्होंने बिपरजॉय तूफान से निपटने को आपदा प्रबंधन के लिए 8000 करोड़ रुपए की 3 बड़ी स्कीमों की घोषणा की।
इसमें फायर ब्रिगेड का आधुनिकीकरण, बाढ़ नियंत्रण और लैंडस्लाइड की घटनाओं पर रोकथाम शामिल हैं। इसके बाद गुजरात सरकार ने कच्छ-सौराष्ट्र में समुद्र तट से 10 किलोमीटर की सीमा में 7 जिलों से 30 हजार लोगों को निकालकर शेल्टर होम में भेज दिया।
गुजरात के द्वारका से 290 किमी दूर है तूफान
मौसम विभाग के मंगलवार सुबह 9 बजे के अपडेट के मुताबिक, तूफान 8 किमी/घंटे की रफ्तार से नॉर्थ-वेस्ट की दिशा में आगे बढ़ रहा है। तूफान मंगलवार सुबह 5:30 बजे पोरबंदर से 300 किमी, द्वारका से 290 किमी, जखौ पोर्ट से 340 किमी, नालिया से 350 किमी दूर था। मौसम विभाग के मुताबिक, चक्रवात के 14 जून की सुबह तक उत्तर की ओर बढ़ने का अनुमान है, जिसके बाद ये मुड़कर नॉर्थ-नॉर्थ ईस्ट दिशा में आगे बढ़ेगा।
मैप से समझिए तूफान का रूट...
14 जून के लिए ऑरेंज और 15 के लिए रेड अलर्ट जारी
तूफान के चलते गुजरात की 67 ट्रेन रद्द, 25 ट्रेन दूसरे स्टेशनों से चलेंगीं
बिपरजॉय के चलते पश्चिम रेलवे ने चक्रवात संभावित क्षेत्रों में एहतियात के तौर पर 67 ट्रेन को पूरी तरह से रद्द करने का निर्णय लिया है। इसके साथ ही सौराष्ट्र के ओखा, पोरबंदर और जामनगर से चलने वाली 25 ट्रेन अब राजकोट, सुरेंद्रनगर और अहमदाबाद से चलेंगीं।
गुजरात और महाराष्ट्र में अब तक पांच लोगों की मौत
तूफान के चलते गुजरात और महाराष्ट्र में हुई पांच मौतों में 2 बच्चे भी शामिल हैं, ये बच्चे भुज के हैं। इन पर दीवार गिर गई थी। राजकोट में एक महिला पर पेड़ गिर गया। वहीं, मुंबई के जुहू बीच पर घूमने गए पांच में से चार लड़के समुद्र में डूब गए थे। मंगलवार को इनके शव बरामद हुए।
प्रधानमंत्री ने ली मीटिंग; लोगों को सेफ जगह पहुंचाने को कहा
तूफान की स्थिति को देखते हुए प्रधानमंत्री नरेंद्र मोदी ने सोमवार को एक इमरजेंसी मीटिंग की, जिसमें गृह मंत्रालय, NDRF और सेना के अधिकारी मौजूद रहे। PM ने खतरे वाली जगहों से लोगों को सुरक्षित स्थानों पर पहुंचाने का निर्देश दिया है। उन्होंने कहा कि कंट्रोल रूम 24 घंटे खुले रहें और हालात पर नजर रखें।
तूफान से जुड़े बड़े अपडेट्स..
10 दिन तक रह सकता है बिपरजॉय तूफान का असर
बिपरजॉय तूफान अरब सागर से 6 दिन पहले उठा था। इसका असर 10 दिनों तक रह सकता है। यह हाल के दिनों में अब तक का सबसे लंबे समय तक रहने वाला तूफान है। IIT मद्रास की स्टडी के मुताबिक, ग्लोबल वार्मिंग के प्रभाव में अरब सागर के ऊपर चक्रवाती तूफान लगातार और गंभीर होते जा रहे हैं।
पिछले चार दशकों में अरब सागर में साइक्लोन के ड्यूरेशन में 80% की बढ़ोतरी हुई है, जबकि बहुत गंभीर चक्रवातों की समय-सीमा में 260% का इजाफा देखा गया।
समुद्र के ऊपर चक्रवाती तूफान जितने अधिक समय तक रहता है, उतनी ज्यादा ऊर्जा और नमी जमा होने की संभावना होती है। इससे तूफान के ज्यादा खतरनाक होने और जमीन से टकराने के बाद नुकसान पहुंचाने की आशंका बढ़ जाती है।
इस साल मानसून कमजोर रह सकता है- स्काईमेट वेदर
स्काईमेट वेदर ने अनुमान जताया है कि भारत में अगले चार हफ्तों यानी 6 जुलाई तक मानसून कमजोर रह सकता है। इसकी वजह से खेती पर बुरा असर पड़ने की आशंका है। इसी दौरान खेतों में फसल की बुवाई होती है। संस्था ने कहा कि 15 जून तक मानसून महाराष्ट्र, ओडिशा, आधे तेलंगाना, छत्तीसगढ़, झारखंड और बिहार तक पहुंच जाता है। लेकिन इस सीजन में अब तक नहीं पहुंच पाया है।
अगले चार दिन का मौसम का अनुमान
उत्तर-पूर्व भारत: बड़े इलाकों में हल्की बारिश का अनुमान। बीच-बीच में कुछ इलाकों में तेज बारिश हो सकती है।
पूर्व भारत: हिमालय की तराई वाले पश्चिम बंगाल और सिक्किम के इलाकों में अगले 36 घंटों में भारी से बहुत भारी बारिश हो सकती है। अंडमान और निकोबार द्वीपसमूह में अगले तीन दिन तक अलग-अलग इलाकों में भारी बारिश होने की संभावना है।
उत्तर पश्चिम भारत: हिमाचल प्रदेश और उत्तराखंड में अगले तीन से चार दिन तक ओले गिरने का अनुमान है। राजस्थान के अलग-अलग इलाकों में 15 जून को तेज आंधी-तूफान का अनुमान है।
पश्चिम भारत: कोंकण और गोवा के इलाकों में आज और गुजरात में 15 जून को भारी बारिश का अनुमान है। सौराष्ट्र और कच्छ में 14 जून को अलग-अलग इलाकों में भारी से बहुत भारी बारिश और 15 जून को तूफानी बारिश का अनुमान है।
दक्षिण भारत: तटीय कर्नाटक में आज और अगले 36 घंटों में केरल के अलग-अलग इलाकों में भारी बारिश होने की संभावना है।
लू की चेतावनी: बिहार, झारखंड और तटीय आंध्र प्रदेश में अगले चार दिन तक लू चलने का अनुमान है। 13 जून तक हरियाणा-दिल्ली, दक्षिण उत्तर प्रदेश, पश्चिम बंगाल और ओडिशा में लू चल सकती है।
